Diari Oficial de la Generalitat Valenciana


Sumari del DOGV 5112, del 11-10-2005 (2005/11000)

ACORD d'1 de juliol de 2005, del Consell de la Generalitat, de reajustament de dotació entre línies de subvenció del capítol IV, "Transferències corrents", del subprograma 322.51 Foment d'Ocupació. Expedient 31.016/2005.
----------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5112

Data del DOGV
:   11-10-2005

Secció del DOGV
:   III. CONVENIS I ACTES - F) MODIFICACIONS PRESSUPOSTÀRIES

Número del document
:   2005/11921


Organisme emissor
:   Conselleria d'Economia, Hisenda i Ocupació

Tipus de document
:   Acord

ACORD d'1 de juliol de 2005, del Consell de la Generalitat, de reajustament de dotació entre línies de subvenció del capítol IV, "Transferències corrents", del subprograma 322.51 Foment d'Ocupació. Expedient 31.016/2005. [2005/A11134]
  
El Consell de la Generalitat, en la reunió del dia 1 de juliol de 2005, va adoptar l'acord següent:
  
La línia nominativa T5273000, "Accions foment ocupació-PAVACE", del capítol IV del subprograma 322.51, arreplegada en la Llei 14/2004, de 29 de desembre, de Pressupostos de la Generalitat per a 2005, es considera insuficient per a atendre la subscripció del conveni amb UGT-PV, corresponent a aquest exercici, per a la realització d'activitats d'informació, difusió i orientació de les polítiques actives d'ocupació i formació professional en l'àmbit de les pimes valencianes, així com actuacions adreçades a la (re)inserció de dones al mercat laboral a la Comunitat Valenciana.
  
Per donar cobertura pressupostària al mencionat Conveni, la directora general del Servef planteja incrementar en 486.800 euros la línia de subvenció nominativa T5273000, "Accions foment ocupació-PAVACE", del subprograma 322.5 i minorar per aquest import la línia de subvenció genèrica T2847000, "Foment ocupació estable i autoocupació amb entitats públiques i privades", del mateix capítol i subprograma.
  
La totalitat del finançament de la modificació proposada correspon a l'aportació no condicionada de la Generalitat al Servef.
  
Per tot això, de conformitat amb el que preveuen els articles 32 i 33 del Text Refós de la Llei d'Hisenda Pública de la Generalitat; els articles 17 i 18 de la Llei 14/2004, de Pressupostos de la Generalitat per a l'exercici 2005, i el Decret 41/2001, de 27 de febrer, del Consell de la Generalitat, pel qual s'aprova el Reglament d'Organització i del Règim Jurídic del Servef, i a proposta del conseller d'Economia, Hisenda i Ocupació, el Consell de la Generalitat,
  
ACORDA
  
Autoritzar el reajustament de dotació entre línies de subvenció d'un mateix subprograma i capítol, finançades amb aportació no condicionada de la Generalitat d'acord amb el detall següent:
  
Aplicació pressupostària que disminueix:
  
50.45.503.99.6 Línia T2847 -486.800 euros
  
Aplicació pressupostària que augmenta:
  
79.58.01117.6 Línia T5273 +486.800 euros
  
València, 1 de juliol de 2005
  
El vicepresident i secretari del Consell de la Generalitat,
  
VÍCTOR CAMPOS GUINOT